টার্গেট নারী দিবস, ভোট প্রতিশ্রুতি রক্ষায় মহিলাদের জন্য কল্পতরু দিল্লি

ওয়েব ডেস্ক: ২৬ বছর পর দিল্লির ক্ষমতায় বিজেপি। ডাবল ইঞ্জিন সরকারের নেতৃত্বে মহিলা মুখ্যমন্ত্রী। আন্তর্জাতিক নারী দিবসে (International Womens Day) মহিলাদের জন্য কল্পতরু রেখা গুপ্তার সরকার। প্রতিশ্রুতি (Assurance) পূরণ। দিল্লি ভোটে (Delhi Vote) বিজেপির নির্বাচনী প্রতিশ্রুতি ছিল, জিতলে মহিলাদের ব্যাঙ্ক অ্যাকাউন্টে (Bank Account) প্রতি মাসে ২৫০০ টাকা করে দেওয়া হবে। সঙ্কল্পপত্রে এই প্রতিশ্রুতি দেওয়া হয়েছিল। আপ প্রতিশ্রুতি দিয়েছিল ২১০০ টাকা করে দেবে। বিজেপির জয়ে তার সুফল মিলেছে বলেই অনেকে মনে করেন। শনিবার দিল্লির সরকার মহিলাদের ২৫০০ টাকা করে দেওয়ার জন্য মহিলা সমৃদ্ধি যোজনার অনুমোদন দিল।

দিল্লির মুখ্যমন্ত্রী রেখা গুপ্তা এদিন বলেন, আজ নারী দিবস। এদিন আমাদের মন্ত্রিসভার বৈঠক ছিল। প্রকল্পের অনুমোদনের জন্য ৫১০০ কোটি টাকা বরাদ্দ করা হয়েছে। দিল্লির মন্ত্রী মনজিন্দর সিং সিরসা বলেন, আমরা একটি কমিটি তৈরি করেছি। শীঘ্রই একটি ওয়েব পোর্টাল খোলা হবে। মন্ত্রী কপিল মিশ্র, আশিস সুদ, প্রবেশ ভার্মাকে নিয়ে কমিটি গঠন করা হয়েছে। আশিস সুদ বলেন, দিল্লির সরকার একটি ঐতিহাসিক সিদ্ধান্ত নিয়েছে। আমরা শুধু মুখের কথা বলি না।

আরও পড়ুন: নির্বাচনের প্রতিটি নথি অমূল্য, সংরক্ষণ করতেই হবে: সুপ্রিম কোর্ট

দিল্লিতে ২৬ বছর পর ৪৮ আসন নিয়ে বিজেপি ক্ষমতায় এসেছে। বিজেপি সভাপতি জেপি নাড্ডা আশ্বাস দিয়েছিলেন, প্রথম ক্যাবিনেট বৈঠকে মহিলাদের ব্যাঙ্ক অ্যাকাউন্টে ২৫০০ টাকা করে দেওয়ার সিদ্ধান্ত নেওয়া হবে। ৮ মার্চের মধ্য়ে তা দেওয়া হবে।